สอบถามคุณค่ะ แฟนเป็นมะเร็งกระดูกตอนอายุ 7-8 ขวบ อยากทราบว่า ตอนนี้อายุ 28 ปี ถ้าอยากจะมีลูกสามารถมีได้มั้ยคะ หรือพอมีวิธีไหนบ้าง
สวัสดีค่ะ มะเร็งกระดูก เป็น เซลล์มะเร็งที่เริ่มก่อตัวบริเวณกระดูกตามส่วนต่าง ๆ ของร่างกายซึ่งเรียกว่า โรคมะเร็งกระดูกชนิดปฐมภูมิ และเซลล์มะเร็งที่มีต้นกำเนิดจากอวัยวะอื่นแล้วแพร่กระจายไปยังกระดูกซึ่งเรียกว่าโรคมะเร็งกระดูกชนิดทุติยภูมิโอกาสของการรักษามะเร็งกระดูกให้หายขึ้นอยู่กับชนิดและระยะของมะเร็งกระดูก ถ้าเป็นระยะที่มะเร็งลุกลามไปยังอวัยวะอื่น ๆ ในร่างกายแล้วนั้นค่อนข้างยากต่อการรักษา แต่ถ้าเป็นมะเร็งตรงกระดูกเองเลย ระยะเริ่มต้น รักษาผ่าตัดไปจนหมดแล้ว ก็น่าจะสามารถใช้ชีวิตได้ใกล้เคียงปกติ และมีบุตรได้ตามปกติ คือเซลล์มะเร็งนี้ก็ไม่น่าจะถ่ายทอดไปยังบุตรได้โดยตรงยกเว้นว่าตอนนี้มีโรคใดๆที่อาจจะส่งผลเช่นยังต้องให้เคมีบำบัด ฉายแสงรักษาอยู่ กรณีนี้ให้ปรึกษากับแพทย์ที่รักษาดูโดยตรงอีกครั้ง และควรไปวางแผนและฝากครรภ์กับสูตินรีแพทย์แต่เนิ่นๆ สามารถไปพูดคุยก่อนจะเริ่มมีการตั้งครรภ์ เพื่อตรวจุสุขภาพกันทั้งคู่ดูความพร้อม และตรวจหาโรคที่อาจจะถ่ายทอดทางพันธุกรรมอื่นๆร่วมไปด้วยได้ค่ะ